CELEX: 32005D0270
Language: mt
Date: 2005-03-22 00:00:00
Title: Deċiżjoni tal-Kummissjoni tat- 22 ta' Marzu 2005 li tistabbilixxi l-formati relatati mas-sistema tad-bażi tad-dejta skont id-Direttiva tal-Parlament Ewropew u tal-Kunsill 94/62/KE dwar l-imballaġġ u l-iskart mill-imballaġġ (innotifikata taħt id-dokument numru C(2005 854) Test b'rilevanza għaż-ŻEE

5.12.2008          MT              Il-Ġurnal Uffiċjali ta’ l-Unjoni Ewropea                            325

32005D0270

L 86/6                         IL-ĠURNAL UFFIĊJALI TA’ L-UNJONI EWROPEA                            5.4.2005

                                DEĊIŻJONI TAL-KUMMISSJONI

                                         tat-22 ta' Marzu 2005

     li tistabbilixxi l-formati relatati mas-sistema tad-bażi tad-dejta skont id-Direttiva tal-
    Parlament Ewropew u tal-Kunsill 94/62/KE dwar l-imballaġġ u l-iskart mill-imballaġġ

                              (innotifikata taħt id-dokument numru C(2005 854)
                                         (Test b'rilevanza għaż-ŻEE)
                                                  (2005/270/KE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat id-Direttiva tal-Parlament Ewropew u tal-Kunsill 94/62/KE tal-20 ta'
Diċembru 1994 dwar l-imballaġġ u l-iskart mill-imballaġġ1, u b' mod partikolari l-Artikolu
12(3) tagħha,

Billi:

(1)       Il-formati stabbiliti fid-Deċiżjoni tal-Kummissjoni 97/138/KE2, għall-proviżjoni ta'
          dejta armonizzata fil-qafas tad-Direttiva 94/62/KE, għadhom jiġu rriveduti u
          simplifikati sabiex titqies l-esperjenza fl-applikazzjoni tagħhom.

(2)       Dawn il-formati għandhom jirriflettu l-miri stipulati fid-Direttiva 94/62/KE kif
          emendata mid-Direttiva 2004/12/KE.

(3)       Sabiex id-dejta tal-Istati Membri tkun tista' tiġi mqabbla, jeħtieġ li jkun hemm regoli
          dettaljati dwar id-dejta li għandha tinsab fil-formati u sabiex l-Istati Membri jkunu
          jistgħu jipprovdu aktar dejta fuq bażi volontarja.

(4)       Minħabba l-emendi li jeħtieġ li jsiru għad-Deċiżjoni 97/138/KE, din għandha tiġi
          sostitwita għal raġunijiet ta' ċarezza.

(5)       Il-miżuri previsti f'din id-Deċiżjoni huma skont l-opinjoni tal-Kumitat stabbilit skont l-
          Artikolu 21 tad-Direttiva 94/62/KE,

1
          ĠU L 365, 31.12.1994, p. 10. Id-Direttiva kif emendata l-aħħar bid-Direttiva 2004/12/KE (ĠU L 47,
          18.2.2004, p. 26)
2
          ĠU L 52, 22.2.1997, p. 22.
 ---pagebreak--- 326             MT               Il-Ġurnal Uffiċjali ta’ l-Unjoni Ewropea                5.12.2008

ADOTTAT DIN ID-DEĊIŻJONI:

                                              Artikolu 1

Din id-Deċiżjoni tistabbilixxi l-formati għas-sistemi ta' bażi tad-dejta marbutin mal-imballaġġ
u l-iskart mill-imballaġġ previsti fl-Artikolu 12 tad-Direttiva 94/62/KE.

                                              Artikolu 2

1.      Flimkien mad-definizzjonijiet relevanti msemmijin fl-Artikolu 3 tad-Direttiva
        94/62/KE, għandhom japplikaw id-definizzjonijiet li ġejjin:

       (a)     kompost ifisser imballaġġ magħmul minn materjali differenti, u li ma jistgħux
               jiġu sseparati manwalment, li l-ebda materjal minnhom ma jeċċedi perċentwali
               partikolari skont il-piż;

       (b)     skart mill-imballaġġ iġġenerat tfisser l-ammont ta' imballaġġ li jsir skart fi
               ħdan it-territorju ta' Stat Membru, skont l-Artikolu 1 tad-Direttiva tal-Kunsill
               75/442/KEE3, wara li jkun ġie użat bħala kontenitur jew għall-ħarsien, l-
               immaniġġjar, il-kunsinna jew il-preżentazzjoni ta' prodotti;

       (c)     skart tal-imballaġġ irkuprat" ifisser il-kwantità tal-iskart mill-imballaġġ
               iġġenerata fi Stat Membru li tiġi rkuprata, irrespettivament minn jekk l-skart
               mill-imballaġġ huwa rkuprat fi ħdan l-Istat Membru, fi Stat Membru ieħor jew
               barra mill-Komunità;

       (d)     skart ta' imballaġġ li ġie rkuprat jew maħruq f'impjanti għall-ħruq tal-iskart
               b'irkupru tal-enerġija ifisser il-kwantità tal-iskart mill-imballaġġ iġġenerata fi
               Stat Membru li tiġi rkuprata jew maħruqa f'impjanti għall-ħruq tal-iskart
               b'irkupru ta’ enerġija, irrespettivament minn jekk l-iskart tal-imballaġġ huwiex
               irkuprat jew maħruq f'impjanti għall-ħruq tal-skart b'irkupru ta' energija fi ħdan
               l-Istat Membru, fi Stat Membru ieħor jew barra mill-Komunità.

       (e)     skart mill-imballaġġ riċiklat ifisser il-kwantità tal-iskart mill-imballaġġ
               iġġenerata fi Stat Membru li ġiet riċiklata, irrispettivament minn jekk l-skart
               mill-imballaġġ huwiex riċiklat fi ħdan l-Istat Membru, fi Stat Membru ieħor
               jew barra mill-Komunità;

       (f)     rata ta' l-irkupru jew ta' ħruq f'impjanti għall-ħruq tal-iskart b'irkupru ta'
               enerġija għall-fini tal-Artikolu 6(1) tad-Direttiva 94/62/KE, tfisser il-kwantità
               totali tal-iskart mill-imballaġġ irkuprata jew maħruqa f'impjanti għall-ħruq tal-
               iskart b'irkupru ta' enerġija diviża mill-kwantità totali tal-iskart mill-imballaġġ
               iġġenerata;

3
       ĠU L 194, 25.7.1975, p. 39.
 ---pagebreak--- 5.12.2008          MT              Il-Ġurnal Uffiċjali ta’ l-Unjoni Ewropea                         327

       (g)        rata ta' riċiklaġġ għall-fini tal-Artikolu 6(1) tad-Direttiva 94/62/KE tfisser il-
                  kwantità totali tal-iskart mill-imballaġġ irriċiklat diviża mill-kwantità totali tal-
                  iskart iġġenerat mill-imballaġġ.

2.          L-iskart iġġenerat mill-imballaġġ, imsemmija fil-punt (b) tal-paragrafu 1, m'għandha
            tinkludi l-ebda tip ta' reżidwu mill-produzzjoni tal-imballaġġ jew mill-produzzjoni
            tal-materjali tal-imballaġġ jew minn kwalunkwe proċess ta' produzzjoni ieħor.

            Għall-fini ta' din id-Deċiżjoni, il-ġenerazzjoni tal-iskart mill-imballaġġ fi Stat
            Membru tista' titqies bħala ewkivalenti għall-ammont tal-imballaġġ li jitpoġġa fis-
            suq fl-istess sena, fi ħdan dak l-Istat Membru.

                                                Artikolu 3

1.          Id-dejta għall-imballaġġ totali għandha tkopri l-imballaġġ kollu kif definit fl-Artikoli
            2(1) u 3(1) tad-Direttiva 94/62/KE.B'mod partikolari għal materjali li nsibuhom fi
            kwantitajiet iżgħar u għal dawk mhux imsemmija f'din id-Deċiżjoni, jistgħu jintużaw
            stimi. Dawn l-istimi għandom ikunu bbażati fuq l-aħjar informazzjoni disponibbli u
            għandhom jiġu deskritti skont l-Artikolu 7.

2.          Imballaġġ li jista' jerġa jintuża mill-ġdid għandu jitqies bħala prodott tas-suq meta
            jsir disponibbli għall-ewwel darba flimkien mal-prodotti li għandu l-għan li jkun ta'
            kontenitur għalihom, jew li jipproteġġi jew jimmaniġġa, jew li jintuża għall-kunsinna
            jew il-preżentazzjoni tagħhom.

            Imballaġġ li jista' jerġa jintuża mill-ġdid m'għandux jitqies bħala skart mill-
            imballaġġ meta jintbagħat lura għall-użu mill-ġdid.Imballaġġ li jista' jerġa' jintuża
            m'għanduz jitqies li tpoġġa fis-suq bħala imballaġġ meta jkun ġie użat mill-ġdid ma'
            xi prodott u jsir disponibbli mill-ġdid.

            Imballaġġ li jista' jerġa jintuża mill-ġdid li jintrema peress li jkun wasal fi tmiem il-
            ħajja utili tiegħu għandu jitqies bħala skart mill-imballaġġ.

            Għall-finijiet ta' din id-Deċiżjoni:, l-iskart iġġenerat fi Stat Membru partikolari mill-
            imballaġġ li jista' jerġa' jintuża jista' jitqies bħala ewkivalenti għall-ammont tal-
            imballaġġ li jista' jerġa' jintuża li jitpoġġa fis-suq fi ħdan dak l-Istat Membru, fl-istess
            sena.

3.          Imballaġġ kompost għandu jiġi rrappurtat taħt il-materjal predominanti bil-piż.

            Barra minn hekk, tista' tiġi pprovduta dejta separata dwar l-irkupru u r-riċiklaġġ ta'
            materjali komposti fuq bażi volontarja.

4.          Il-piż ta' imballaġġ li ġie riċiklat jew irkuprat għandu jkun ekwivalenti għall-
            kontribut tal-iskart mill-imballaġġ għal proċess ta' rkupru jew ta' riċiklaġġ effettiv.
            Jekk lil-prodott ta' impjant għas-separazzjoni tal-iskart jintbagħat biex jgħaddi minn
            proċessi ta' reċiklaġġ jew ta' rkuprar effettivi mingħajr telf sinifikanti, wieħed jista'
 ---pagebreak--- 328             MT                 Il-Ġurnal Uffiċjali ta’ l-Unjoni Ewropea              5.12.2008

       jikkunsidra dan il-prodott bħala l-piż tal-iskart mill-imballaġġ li ġie rkuprat jew
       irriċiklat. Artikolu 4

1.     L-iskart mill-imballaġġ esportat barra mill-Komunità għandu biss jitqies bħala
       rkuprat jew riċiklat jekk ikun hemm evidenza ċara li l-irkupru u/jew ir-riċiklaġġ saru
       taħt kundizzjonijiet li huma, b'mod ġenerali, ekwivalenti għal dawk preskritti mill-
       leġiżlazzjoni tal-Komunità dwar dan il-qasam.

2.     Il-movimenti transkonfinali tal-iskart mill-imballaġġ għandhom ikunu konformi mar-
       Regolament tal-Kunsill (KE) Nru 259/934, ir-Regolament tal-Kunsill (KE) Nru
       1420/19995u r-Regolament tal-Kummissjoni (KE) Nru 1547/19996.

3.     L-iskart mill-imballaġġ iġġenerat fl-Istati Membri l-oħra jew barra mill-Komunità, li
       jintbagħat lil Stat Membru għall-irkupru jew ir-riċiklaġġ m'għandux jitqies bħala
       rkuprat jew riċiklat f'dan l-istess Stat Membru, li ntbagħat l-iskart mill-imballaġġ.

                                                Artikolu 5

1.     It-piż tal-iskart mill-imballaġġ rkuprat jew riċiklat għandu jitkejjel bl-użu ta' rata ta'
       umdità naturali tal-iskart mill-imballaġġ li hija paragunabbli mal-umdità ta'
       imballaġġ ekwivalenti li tqiegħed fis-suq.

       Għandhom isiru korrezzjonijiet ta' dejta li tkejlet dwar it-piż ta' skart mill-imballaġġ
       irkuprat jew riċiklat kemm-il darba r-rata ta' umdità tal-iskart mill-imballaġġ tkun
       differenti b'mod regolari u sinifikanti minn dik tal-imballaġġ li jinsab fis-suq u jekk
       hemm ir-riskju li dan il-fattur iwassal għal eċċessi jew nuqqasijiet kbar fl-istimi dwar
       ir-rati ta' irkupru jew riċiklaġġ tal-imballaġġ.

       Dawn il-korrezzjonijiet għandhom jintużaw biss f'każijiet eċċezzjonali, li jinħolqu
       minħabba kondizzjonijiet tal-klima speċifiċi jew minħabba kondizzjonijiet oħra.

       Il-korrezzjonijiet sinifikanti għandhom jiġu rrapportati fid-deskrizzjonijiet relatati
       mal-kompilazzjoni tad-dejta kif previst fir-raba' paragrafu tal-Artikolu 7.

2.     It-piż tal-iskart mill-imballaġġ irkuprat jew riċiklat għandu, safejn dan ikun prattiku,
       jeskludi materjali mhux ta' imballaġġ li jinġabru flimkien mal-iskart mill-imballaġġ.

       Għandhom isiru korrezzjonijiet lid-dejta relatata mal-piż tal-iskart irkuprat jew
       riċiklat jekk il-materjali li mhumiex ġejjin mill-imballaġġ li jinsabu fl-iskart u li
       jinbgħatu biex jgħaddu minn proċess ta' irkupru jew riċiklaġġ effettiv jistgħu
       jirriżultaw f'eċċessi jew nuqqasijiet kbar fl-istimi dwar ir-rati ta' irkupru jew riċiklaġġ
       tal-imballaġġ.

4
      ĠU L 30, 6.2.1993, p. 1.
5
      ĠU L 166, 1.7.1999, p. 6.
6
      ĠU L 185, 17.7.1999, p. 1.
 ---pagebreak--- 5.12.2008          MT               Il-Ġurnal Uffiċjali ta’ l-Unjoni Ewropea                      329

            M'għandhom isiru l-ebda korrezzjonijiet fil-każ ta' ammonti żgħar ta' materjali li
            mhumiex ġejjin mill-imballaġġ jew fil-każ ta' kontaminazzjoni bħal dik li tista' tinsab
            regolarment fl-iskart mill-imballaġġ.

            Il-korrezzjonijiet sinifikanti għandhom jiġu rrapportati fid-deskrizzjonijiet relatati
            mal-kompilazzjoni tad-dejta kif previst fir-raba' paragrafu tal-Artikolu 7.

                                                 Artikolu 6

Id-dispożizzjonijiet dwar l-irkupru fl-Artikoli 3, 4 u 5 għandhom japplikaw mutatis mutandis
għall-iskart mill-imballaġġ maħruq fl-impjanti tal-ħruq tal-iskart bl-irkupru ta' enerġija.

                                                 Artikolu 7

L-Istati Membri għandhom jimlew it-tabelli li jinsabu fl-Anness fuq bażi annwali u
jibagħtuhom lill-Kummissjoni b'mezzi elettroniċi.

It-tabelli għandhom ikopru kull sena kalendarja sħiħa u għandhom jintbagħtu lill-
Kummissjoni, bla ħsara għar-Regolament (KE) Nru 2150/2002 tal-Parlament Ewropew u tal-
Kunsill7, fi żmien 18-il xhar minn tmiem is-sena relevanti.

Il-Kummissjoni għandha tagħmel din id-dejta disponibbli fuq websajt pubbliku.

Flimkien mat-tabelli li jkunu mlew, l-Istati Membri għandhom jibagħtu deskrizzjoni xierqa ta'
kif id-dejta ġiet kompilata. Din id-deskrizzjoni għandha tagħti wkoll spjegazzjoni ta'
kwalunkwe stimi li ntużaw.

                                                 Artikolu 8

L-Istati Membri jistgħu jressqu, fuq bażi volontarja, dejta ulterjuri dwar l-imballaġġ u l-iskart
mill-imballaġġ, li tkun disponibbli.

Din id-dejta tista' tinkludi:

        (a)       dejta dwar il-produzzjoni, l-esportazzjoni u l-importazzjoni ta' imballaġġ vojt;

        (h)       dejta dwar imballaġġ li jista' jintuża mill-ġdid;

        (i)       sottofrazzjonijiet speċifiċi tal-imballaġġ bħal pereżempju imballaġġ kompost;

        (j)       il-livelli ta' konċentrazzjoni ta' metalli tqal preżenti fl-imballaġġ fi ħdan it-
                  tifsira tal-Artikolu 11 tad-Direttiva 94/62/KE u l-preżenza ta' sustanzi li huma
                  ta' ħsara u sustanzi u materjali perikolużi oħra fi ħdan it-tifsira tat-tielet inċiż
                  tal-punt 1 tal-Anness II ta' dik id-Direttiva;

7
        ĠU L332, 9.12.2002, p. 1.
 ---pagebreak--- 330             MT               Il-Ġurnal Uffiċjali ta’ l-Unjoni Ewropea            5.12.2008

       (k)     skart mill-imballaġġ li huwa kkunsidrat bħala perikoluż minħabba l-
               kontaminazzjoni kkaġunata minn prodotti li jinsabu fih, fi ħdan it-tifsira tad-
               Direttiva   tal-Kunsill  91/689/KEE8u       d-Deċiżjoni      tal-Kummissjoni
                            9
               2000/532/KE .

                                              Artikolu 9

L-Istati Membri għandhom jipprovdu d-dejta permezz tal-formati li jinsabu fl-Anness u
għandhom jibdew jagħmlu dan bid-dejta li nġabret għall-2003.

                                            L-Artikolu 10

Id-Deċiżjoni 97/138/KE tħassret.

                                              Artikolu 11

Din id-Deċiżjoni hija indirizzata lill-Istati Membri.

Magħmula fi Brussell, 22 ta' Marzu 2005.

                                                 Għall-Kummissjoni
                                                 Stavros DIMAS
                                                 Membru tal-Kummissjoni

8
       ĠU L 377, 31.12.1991, p. 20.
9
       ĠU L 226, 6.9.2000, p. 3.
 ---pagebreak---  5.12.2008                MT                  Il-Ġurnal Uffiċjali ta’ l-Unjoni Ewropea                                            331

                                                               ANNESS

                                                               Tabella 1

                   Kwantitajiet ta' skart mill-imballaġġ iġġenerati fl-Istat Membru u li ġew
                irkuprati jew maħruqa f'impjanti għall-ħruq tal-iskart b'irkupru ta' enerġija fi
                                      ħdan jew barra mill-Istat Membru

                                        Li ġie rkuprat jew maħruq f'impjanti għall-ħruq tal-iskart b'irkupru ta' enerġija
                                        permezz ta'

                         Skart mill-                                                 Ħruq          Total tal-irkupru
Materjal                 imballaġġ                                                   f'impjanti u              l-ħruq
                         iġġenerat Riċiklaġġ Forom       Riċiklaġġ
                                                                   Irkupru Forom
                                                                                     għall-ħruq f'impjanti għall-
                                               oħra ta’            ta'      oħra ta’
                                     materjali           totali                      tal-iskart    ħruq     tal-iskart
                                               riċiklaġġ           enerġija rkupru
                                                                                     b'irkupru ta' b'irkupru       ta'
                                                                                     enerġija      enerġija

                                        Tunnellat            Tunnellat Tunnella Tunnellat
                         Tunnellati               Tunnellati                              Tunnellati                Tunnellati
                                        i                    i         ti       i

                               (a)          (b)          (c)         +(d)         (e)         (f)           (g)             (h)

Ħġieġ

Plastik

Karta u kartun

             Aluminju

Metall Azzar

             Total

Injam

Oħrajn

Total
 Noti:
        1.    Il-kaxxi bojod: L-għoti tad-dejta huwa mandatorju L-istimi jistgħu jintużaw għalkemm għandhom ikunu bbażati
              fuq dejta empirika u spjegati fid-deskrizzjoni tal-metodoloġija.
        2.    Il-kaxxi bi sfumatura ċara: L-għoti tad-dejta huwa mandatorju, iżda stimi bejn wieħed u ieħor huma aċċettabbli.
              Dawn l-istimi għandhom jiġu spjegati fid-deskrizzjoni tal-metodoloġija.
        3.    Il-kaxxi bi sfumatura skura: L-għoti tad-dejta huwa volontarju.
        4.    Għall-fini ta' din id-deċiżjoni, id-dejta dwar ir-riċiklaġġ materjali għall-plastiks għandu jinkludi l-materjal kollu li
              ġie riċiklatrriċiklat lura fi plastik.
        5.    Il-kolonna (c) tinkludi kull forma ta riċiklaġġ li tinkludi riċiklaġġ organiku iżda mhux ir-riċiklaġġ materjali.
        6.    L-ammont fil-kolonna (d) għandu jkun is-somma tal-kolonni (b) u (c).
        7.    Il-kolonna (f) tinkludi kull forma ta' rkupru bl-esklużjoni tar-riċiklaġġ u l-irkupru ta' enerġija
        8.    L-ammont fil-kolonna (h) għandu jkun is-somma tal-kolonni (d), (e), (f) u (g).
 ---pagebreak--- 332                    MT                  Il-Ġurnal Uffiċjali ta’ l-Unjoni Ewropea                                      5.12.2008
      9.   Ir-rata ta' rkupru jew tal-ħruq tal-iskart f'impjanti għall-ħruq tal-iskart b'irkupru ta' enerġija għall-fini tal-Artikolu
           6(1) tad-Direttiva 94/62/KE: Kolonna (h)/kolonna (a).
      10. Ir-rata ta' riċiklaġġ għall-fini tal-Artikolu 6(1) tad-Direttiva 94/62/KE: Kolonna (d)/kolonna (a).
      11. Id-dejta għall-injam m'għandhiex tintuza biex issir evalwazzjoni tal-mira minima ffisata ta' 15% tal-piż għal kull tip
          ta' materjal ta' imballaġġ, kif previst fl-Artikolu 6(1c) tad-Direttiva 94/62/KE, kif emendata mid-Direttiva
          2004/12/KE.
 ---pagebreak--- 5.12.2008             MT                 Il-Ġurnal Uffiċjali ta’ l-Unjoni Ewropea                                            333

                                                          12. Tabella 2

             Il-kwantitajiet ta' skart mill-imballaġġ li ntbagħtu lil Stati Membri oħra jew li
                ġew esportati barra mill-Komunità għall-irkupru jew biex jiġu maħruqa
                         f'impjanti għall-ħruq tal-iskart b'irkupru ta' enerġija

                                      Skart mill-imballaġġ li ntbagħat lejn Stati Membri oħra jew li ġie esportat
                                      barra mill-Komunità għal

                                                                                                     Ħruq
Materjal                                                                                             f'impjanti
                                      Riċiklaġġ        Forom oħra Irkupru             ta' Forom oħra għall-ħruq
                                      materjali        ta’ riċiklaġġ enerġija             ta’ rkupru tal-iskart
                                                                                                     b'irkupru ta'
                                                                                                     enerġija

                                      Tunnellati       Tunnellati       Tunnellati       Tunnellati        Tunnellati

Ħġieġ

Plastik

Karta u kartun

              Aluminju

Metall        Azzar

              Total

Injam

Oħrajn

Total

Noti:
1. Id-dejta f'din it-tabella tirreferi biss għal kwantitajiet li suppost jingħaddew skond l-obbligi tad-Direttiva 94/62/KE. Id-
     dejta hija dejta sekondarja għal dik li diġà ngħatat fit-tabella 1. Din it-tabella tħejjiet għal ragunijiet ta' tagħrif biss.
2.   Il-kaxxi bi sfumatura ċara: L-għoti tad-dejta huwa mandatorju, iżda stimi bejn wieħed u ieħor huma aċċettabbli. Dawn l-
     istimi għandhom jiġu spjegati fid-deskrizzjoni tal-metodoloġija.
3.   Il-kaxxi bi sfumatura skura: L-għoti tad-dejta huwa volontarju
4.   Għall-fini ta' din id-deċiżjoni, id-dejta dwar ir-riċiklaġġ materjali tal-plastiks għandu jinkludi l-materjal kollu li ġie
     rriċiklat lura fi plastiks.
 ---pagebreak--- 334                    MT                  Il-Ġurnal Uffiċjali ta’ l-Unjoni Ewropea                                       5.12.2008

                                                                  Tabella 3

              Il-kwantitajiet tal-iskart mill-imballaġġ iġġenerati fi Stati Membri oħra jew li
               ġew impurtati minn barra l-Komunità u li ntbagħtu lill-Istat Membru għall-
              irkupru jew għall-ħruq f'impjanti għall-ħruq tal-iskart b'irkupru ta' enerġija

                                       Skart mill-imballaġġ iġġenerat fi Stati Membri oħra jew li ġie impurtat
                                       minn barra l-Komunità u li ntbagħat lill-Istat Membru għal:

                                                                                                        Ħruq
Materjal                                                                                                f'impjanti
                                       Riċiklaġġ tal- Forom oħra Irkupru                 ta' Forom oħra għall-ħruq
                                       materjali      ta’ riċiklaġġ enerġija                 ta’ rkupru tal-iskart
                                                                                                        b'irkupru ta'
                                                                                                        ta' enerġija

                                       Tunnellati        Tunnellati       Tunnellati        Tunnellati        Tunnellati

Ħġieġ

Plastik

Karta jew kartun

               Aluminju

Metall         Azzar

               Total

Injam

Oħrajn

Total

Noti:
1. Id-dejta f'din it-tabella hija pprovduta għal raġunijet ta' tagħrif biss. Id-dejta la tinstab fit-tabella 1 u lanqas ma tista' tiġi
     kkunsidrata biex biha jintlaħqu l-miri mfasslin mill-Istat Membru kkonċernat.
2.    Il-kaxxi bi sfumatura skura: L-għoti ta' din id-dejta huwa volontarju:
3.    Għall-fini ta' din id-deċiżjoni, id-dejta dwar ir-riċiklaġġ materjali tal-plastika għandu jinkludi l-materjal kollu li ġie
      rriċiklat lura fi plastiks.